पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. स्वास्थ्य विभाग में 523 डॉक्टरों के तबादले के बाद उपजा विरोध शांत करने को हेल्थ एवं फैमिली वेल्फेयर के डायरेक्टर डॉ. अशोक नैय्यर फील्ड में उतरे हैं। मंगलवार को तबादले के फरमान के बाद लुधियाना और पटियाला के डॉक्टरों ने इस्तीफा दे दिया था। बठिंडा में भी डॉक्टरों की एसोसिएशन विरोध कर रही था। जालंधर के डॉक्टरों का भी विरोध कम नहीं था। इसके देखते हुए डायरेक्टर डॉ. नैय्यर जालंधर पहुंचे। उन्होंने बंद कमरे में डॉक्टरों को विभाग का सहयोग करने को कहा।
साथ ही आश्वासन दिया कि अगर कोई तबादला नियमों के मुताबिक नहीं हुआ तो उस पर विचार किया जाएगा। अशोक नैय्यर का कहना है कि सभी तबादले नियमों के मुताबिक हुए हैं। अगर किसी डॉक्टर को तबादला नियमों के मुताबिक नहीं लगता तो वह उनसे सीधे तौर पर मिल सकता है। वहीं, स्वास्थ्य मंत्री मदन मोहन मित्तल का कहना है कि अस्पतालों में स्टाफ की कमी चल रही थी। इसी कमी को दूर करने के लिए यह तबादले किए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn